El conveni entre Iberdrola i Alser per al soterrament de la línia elèctrica en el macrosector Fusió de Sagunt ja ha sigut signat
27 de juliol 2018

![](/media/l24heinw/31img_20180523_105603-cuerpo.jpg)  

Segons comunica el regidor delegat d'Urbanisme, Pablo Abelleira, ja s'ha signat el conveni entre les empreses Alser i Iberdrola que regula les actuacions i treballs necessaris per al soterrament parcial de la línia elèctrica 132 kV (DC) “Sagunt Museros i Sagunt-Rambleta” al seu pas pel programa d'Actuació del P.A.I. Macrosector III-FUSIÓ de Sagunt.

Iberdrola es compromet a realitzar la construcció i muntatge complet de les instal·lacions involucrades, incloent-hi el desenvolupament de les proves que permeten posar en servici les mateixes després de superar el tràmit administratiu.

Abans de realitzar les obres es necessitarà actualitzar alguns permisos urbanístics i certificats d'ocupació i, a partir d'ací, l'actuació té un termini estimat d'execució d'entre 12 i 18 mesos, segons el conveni.

Segons explica Abelleira, en una junta de govern del mes de juny, l'Equip de Govern va requerir l'agent urbanitzador (ALSER) “perquè en un termini de deu dies pagara la quantitat que li faltava per executar amb Iberdrola per al soterrament de les línies. Com que no s'ha fet d'esta manera, el que hem hagut de fer és recuperar de l'aval que l'agent urbanitzador tenia pel PAI Fusió eixa quantitat, 447.015 euros fins a completar el total d'1.238.000 €, ja que abans l'agent havia pagat 791.340 euros, tot sense IVA. Ara el que ens preocupa, una vegada signat el conveni, és el soterrament final de les línies, i nosaltres confiem que negociant amb les administracions corresponents puguem rebaixar eixe termini perquè a principis de l'any que ve este treball quede finalitzat”.

![](/media/sp2iwtc3/31img_20180523_105732-cuerpo.jpg) 

*   [](http://www.facebook.com/sharer.php?u=https://aytosagunto.es/va/actualitat/el-conveni-entre-iberdrola-i-alser-per-al-soterrament-de-la-linia-electrica-en-el-macrosector-fusio-de-sagunt-ja-ha-sigut-signat/ "Facebook")
*   [](http://twitter.com/share?url=https://aytosagunto.es/va/actualitat/el-conveni-entre-iberdrola-i-alser-per-al-soterrament-de-la-linia-electrica-en-el-macrosector-fusio-de-sagunt-ja-ha-sigut-signat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conveni-entre-iberdrola-i-alser-per-al-soterrament-de-la-linia-electrica-en-el-macrosector-fusio-de-sagunt-ja-ha-sigut-signat/ "Linked In")
*   [](mailto:?body=https://aytosagunto.es/va/actualitat/el-conveni-entre-iberdrola-i-alser-per-al-soterrament-de-la-linia-electrica-en-el-macrosector-fusio-de-sagunt-ja-ha-sigut-signat/)